Caya G.F. (Betico) Croes

Caya G.F. (Betico) Croes, te aña 1990 conoci como Nassaustraat, ta un caya na Aruba, cu ta core entre Plaza Daniel Leo den centro di Oranjestad y e crusada na Club Estrella den Santa Cruz.GAC 2019, CBS E ta hiba nomber di e politico y luchado pa status aparte di Aruba, Betico Croes.

Caya G.F. (Betico) Croes ta un di e cayanan mas largo riba e isla. E prome seccion di e caya for di Plaza Daniel Leo te crusada Adrian Lacle Boulevard (pomp di gasolin) tin e funcion di caya principal den Oranjestad, cual den boca di pueblo ta wordo yama tambe Caya Grandi of Main Street. 

 Historia 
Nassaustraat a haci su entrada na Aruba na aña 1939, ora a duna e caya su prome capa di asfalt. Cu e establecimento di tienda, pacus, banco, restaurant y otro tiponan di negoshi el a desaroya den transcurso di tempo den un caya comercial conoci y atractivo den Caribe.

Dia 25 di januari 1990 riba fecha natal di Betico Croes el a cambia nomber pa Caya G.F (Betico) Croes y alabes a alarga su trayecto for di Dadelstraat te Santa Cruz. Sinembargo despues di e cambio di nomber no a renumera e adresnan riba e caya aki. Riba e seccion entre e crusada cu Dadelstraat y e crusada na Club Estrella tur cas y otro establecimento a keda mantene e nomber di e zona/bario den cual e ta situa como su adres, hunto cu e number corespondiente.

 Caya Grandi 
E seccion Caya Grandi a wordo renoba y embeyece varios biaha, entre otro den añanan 1988, 2010-2012 y 2016. E varios renobacionnan a inclui drechamento di acera y superficie di caminda, instalacion di musica, kiosko, ponemento di banki, mata pa sombra y baki di flor.'Aruba tramway drives major street redevelopment' (July 2013). Tramways & Urban Transit, p. 279. UK: LRTA Publishing. ISSN 1460-8324.

Desde aña 1970 tabata wordo boga pa haci un parti di e seccion aki (te supermercado Niki Habibe) un promenade door di cera esaki permanentemente pa trafico motorisa. Varios prueba haci den curso di tempo a resulta cada bes cu mester a habri e caya bek.Gobierno a bolbe habri Caya Betico Croes pa trafico di motor, NoticiaCla (29 di november 2018) 

Desde 2013 un liña di tram, opera pa Arubus, ta core door di Caya G.F. (Betico) Croes.Aruba Tram Begins Service cu mapa di ruta. E tram ta conecta e terminal di barco crucero den waf di Oranjestad cu e centro di ciudad.

Desde inicio di siglo bintiun, e centro di Oranjestad a confronta desafionan cu ta similar na otro ciudadnan historico rond di mundo: edificio bashi, propiedadnan decai, problematica di choller. Desde 2024, gobierno a tuma accion pa rebiba e centro di ciudad, entre otro, door di stimula proyectonan di desaroyo y vivienda, ofrece incentivonan fiscal na inversionistaOIG ta aplaudi incentiva fiscal nobo pa (downtown) Oranjestad, 24ora (7 di januari 2026) y
introduci eventonan cultural manera "Ban Bek Caya".Evento semanal “Ban den Caya” mester ‘reinventa Caya Grandi como hotspot, NoticiaCla (29 di mei 2025)


Kategoria:Aruba